CELEX: 
Language: et
Date: 2020-07-17 00:00:00
Title: KOMISJONI DELEGEERITUD MÄÄRUS (EL) …/…, millega täiendatakse Euroopa Parlamendi ja nõukogu määrust (EL) 2016/1011 seoses ELi kliimaülemineku võrdlusaluste ja Pariisi kokkulepet järgivate ELi võrdlusaluste miinimumnõuetega

EUROOPA
                          KOMISJON
                                                  Brüssel, 17.7.2020
                                                  C(2020) 4757 final
                  KOMISJONI DELEGEERITUD MÄÄRUS (EL) …/…,
                                       17.7.2020,
   millega täiendatakse Euroopa Parlamendi ja nõukogu määrust (EL) 2016/1011 seoses
   ELi kliimaülemineku võrdlusaluste ja Pariisi kokkulepet järgivate ELi võrdlusaluste
                                  miinimumnõuetega
ET                                                                                     ET
 ---pagebreak---                                                 SELETUSKIRI
   1.        DELEGEERITUD ÕIGUSAKTI TAUST
   1.1.      Üldine taust
   2015. aastal kirjutas Euroopa Liit alla Pariisi kliimakokkuleppele. Pariisi kliimakokkuleppes
   seatakse eesmärgiks tugevdada kliimamuutusevastaseid meetmeid, muu hulgas pannes
   investeerimisvood liikuma selliselt, et need soodustaksid vähest kasvuhoonegaaside heidet ja
   kliimamuutuste suhtes vastupanuvõimelist arengut.
   Euroopa rohelist kokkulepet käsitlevas teatises kinnitatakse vajadust pikaajaliste signaalide
   järele, et suunata finants- ja kapitalivood rohelistesse investeeringutesse ja hoida ära varade
   kasutuskõlbmatuks muutumist. Käesolev delegeeritud õigusakt aitab selle konkreetse
   eesmärgi saavutamisele kaasa. Samuti tugineb see varasemale 2018. aasta märtsi
   tegevuskavale „Jätkusuutliku majanduskasvu rahastamine“, millega käivitati ambitsioonikas
   ja terviklik kestliku rahanduse strateegia ning mille eesmärk on suunata kapitalivood ümber
   kestlikesse investeeringutesse, et saavutada kestlik ja kaasav majanduskasv.
   Laiemalt on Euroopa roheline kokkulepe Euroopa Liidu vastus kliima- ja
   keskkonnaprobleemidele, mis on meie põlvkonna jaoks määrava tähtsusega. See on uus
   majanduskasvu strateegia, mille eesmärk on tagada ELis õiglane ja jõukas ühiskond, tänapäevane,
   ressursitõhus ja 2050. aastaks kasvuhoonegaaside netonullheitega konkurentsivõimeline
   majandus, milles on tagatud keskkonna ja kodanike tervise kaitse ning majanduskasv lahutatud
   ressursikasutusest. Kuna ettevõtted ja kodumajapidamised peavad järgmisel kümnendil tegema
   suurema osa kestlikest investeeringutest, on esmatähtis anda investoritele selgeid pikaajalisi
   signaale kestlike investeeringute tegemiseks.
   Euroopa Parlamendi ja nõukogu määrusega (EL) 2016/10111 (võrdlusaluste määrus) on
   kehtestatud ühine raamistik, et tagada Euroopa Liidus finantsinstrumentide ja -lepingute või
   investeerimisfondide puhul kasutatavate võrdlusaluste täpsus ja usaldusväärsus. Selle eesmärk
   on aidata kaasa siseturu toimimisele ning saavutada tarbija- ja investorikaitse kõrge tase.
   Komisjon avaldas 24. mail 2018 ettepaneku muuta võrdlusaluste määrust kooskõlas kestliku
   rahanduse tegevuskavaga, et näha ette nõuded vähese CO2-heite võrdlusaluste metoodika
   kehtestamiseks liidus.
   Euroopa Parlamendi ja nõukogu määrusega (EL) 2019/20892 on kehtestatud uus võrdlusaluste
   kategooria, nn ELi kliimaalased võrdlusalused (ELi kliimaülemineku võrdlusalused ja Pariisi
   kokkulepet järgivad ELi võrdlusalused), ning nähtud ette kõigi võrdlusaluste kohta
   kestlikkusteabe avalikustamine.
   1.2.      Delegeeritud määruse eesmärgid
   Käesoleva delegeeritud määruse eesmärk on kehtestada miinimumnõuded, millele ELi
   kliimaülemineku võrdlusalused ja Pariisi kokkulepet järgivad ELi võrdlusalused peaksid
   vastama, et neid saaks sellisena märgistada, ning sätestada mõlema võrdlusaluse metoodika
   läbipaistvusnõuded.
   1
           Euroopa Parlamendi ja nõukogu 8. juuni 2016. aasta määrus (EL) 2016/1011, mis käsitleb indekseid,
           mida kasutatakse võrdlusalustena finantsinstrumentide ja -lepingute puhul või investeerimisfondide
           tootluse mõõtmiseks, ning millega muudetakse direktiive 2008/48/EÜ ja 2014/17/EL ning määrust (EL)
           nr 596/2014 (ELT L 171, 29.6.2016, lk 1).
   2
           Euroopa Parlamendi ja nõukogu 27. novembri 2019. aasta määrus (EL) 2019/2089, millega muudetakse
           määrust (EL) 2016/1011 ELi kliimaülemineku võrdlusaluste, Pariisi kokkulepet järgivate ELi
           võrdlusaluste ning võrdlusaluste kestlikkuse aspekti avalikustamisnõuete osas (ELT L 317, 9.12.2019,
           lk 17).
ET                                                       1                                                      ET
 ---pagebreak---    1.3.      Õiguslik taust
   Käesolev delegeeritud määrus põhineb võrdlusaluste määruse artikli 19a lõikes 2 sätestatud
   volitusel.
   2.        ÕIGUSAKTI VASTUVÕTMISELE EELNENUD KONSULTEERIMINE
   2018. aasta juunis moodustas komisjon kestliku rahanduse tehnilise eksperdirühma (TEG).
   TEGi ülesanne oli anda komisjonile soovitusi ELi kliimaalaste võrdlusaluste metoodika
   tehniliste miinimumnõuete kohta.
   2019. aasta juunis avaldas TEG aruande vaheversiooni, mille kohta kutsuti üles andma
   tagasisidet 2019. aasta suvel.
   TEG avaldas oma lõpparuande 30. septembril 2019. Lõpparuanne on kättesaadav aadressil:
   https://ec.europa.eu/info/sites/info/files/business_economy_euro/banking_and_finance/docum
   ents/190930-sustainable-finance-teg-final-report-climate-benchmarks-and-disclosures_en.pdf.
   Komisjoni töötajad kohtusid sidusrühmadega 2019. aasta sügisel ja 2020. aasta esimesel
   poolel, et arutada tulevasi delegeeritud meetmeid. Kooskõlas parema õigusloome eeskirjadega
   avaldati delegeeritud õigusaktide eelnõud parema õigusloome portaalis, et nelja nädala
   jooksul 2020. aasta aprillist maini saaks nende kohta anda tagasisidet. Konsultatsioonis osales
   kokku 36 sidusrühma. Lisaks esitati 2020. aasta mais toimunud Euroopa väärtpaberikomitee
   eksperdirühma (EGESC) kohtumisel delegeeritud õigusaktide eelnõud liikmesriikide
   ekspertidele, kes arutasid neid koos Euroopa Parlamendi vaatlejatega.
   3.        MÕJU HINDAMINE
   Vastavalt võrdlusaluste määrusele, mida on muudetud määrusega (EL) 2019/2089, on
   komisjonil õigus määrata kindlaks kestlikkusmeetmed võrdlusaluste jaoks. See hõlmab kolme
   teemat: ELi kliimaülemineku võrdlusaluste ja Pariisi kokkulepet järgivate ELi võrdlusaluste
   väljatöötamise miinimumnõuded, minimaalne selgitus selle kohta, kuidas võrdlusaluste
   metoodika põhielemendid kajastavad keskkonna-, sotsiaal- ja juhtimistegureid, ning teave,
   mida võrdlusaluse haldur peab esitama võrdlusaluse kirjelduses selle kohta, kuidas
   keskkonna-, sotsiaal- ja juhtimistegureid kajastatakse.
   Komisjon tegi TEGile ülesandeks esitada tehnilised soovitused kõigi nende aspektide kohta.
   TEG avaldas oma lõpparuande kliimaalaste võrdlusaluste ning võrdlusaluste keskkonna-,
   sotsiaal- ja juhtimistegurite avalikustamise kohta 2019. aasta septembris, olles enne seda
   aktiivselt suhelnud sidusrühmadega ümarlaudade, seminaride ja 2019. aasta suvel korraldatud
   kuuenädalase konsultatsiooni raames.
   TEGi aruanne
   TEGi lõpparuandes on esitatud miinimumnõuded ELi kliimaülemineku võrdlusaluste ja
   Pariisi kokkulepet järgivate ELi võrdlusaluste koostamiseks ning keskkonna-, sotsiaal- ja
   juhtimistegurite avalikustamise miinimumnõuded, mida tuleks kohaldada kõigi võrdlusaluste
   suhtes, välja arvatud mõned erandid.
   Komisjon on arvesse võtnud kõiki esitatud seisukohti, sealhulgas TEGi aruannet ja vastuseid
   TEGi üleskutsele anda tagasisidet, samuti sidusrühmade poolt kahepoolsetel kohtumistel või
   konverentsidel komisjonile esitatud teavet.
   Kuigi komisjon üldiselt nõustub TEGi lähenemisviisiga, kalduvad delegeeritud õigusaktid
   siiski mitmes aspektis TEGi aruandest kõrvale, eelkõige seoses keskkonna-, sotsiaal- ja
   juhtimistegurite avalikustamise nõuetega. Eesmärk on ühtlustada ja lihtsustada TEGi
ET                                                  2                                              ET
 ---pagebreak---    lähenemisviisi, et muuta selgemaks näitajate kogum ja teave, mida võrdlusaluste haldurid
   peavad avalikustama. Muudatused on sõnastatud lihtsalt ja need aitavad selgitada TEGi
   esitatud tehnilisi soovitusi, suurendavad läbipaistvust ja tagavad võrdlusaluste halduritele
   suurema prognoositavuse.
   ELi kliimaülemineku võrdlusaluste ja Pariisi kokkulepet järgivate ELi võrdlusaluste
   koostamise miinimumkriteeriumide ning keskkonna-, sotsiaal- ja juhtimistegurite
   avalikustamise nõuete kindlaksmääramisel pidas komisjon silmas üldist proportsionaalsuse
   põhimõtet, tagades samal ajal võrdlusaluste halduritele teatava paindlikkuse.
   Proportsionaalsus
   Delegeeritud õigusaktides täpsustatakse täiendavalt volitusi, mis on seotud uute ELi
   kliimaalaste võrdlusalustega ja võrdlusaluste määruses sätestatud keskkonna-, sotsiaal- ja
   juhtimistegurite avalikustamise nõuetega, tagades kõnealuse määruse proportsionaalse
   kohaldamise.
   Võttes arvesse TEGi aruannet ja sidusrühmadelt saadud tagasisidet, on komisjon püüdnud
   võtta kasutusele proportsionaalse lähenemisviisi miinimumnõuete puhul, mida kohaldatakse
   ELi kliimaülemineku võrdlusaluste ja Pariisi kokkulepet järgivate ELi võrdlusaluste
   koostamisel, ning keskkonna-, sotsiaal- ja juhtimistegurite avalikustamise miinimumnõuete
   puhul, mida peavad täitma võrdlusaluste haldurid.
   Kooskõlas võrdlusaluste määruses sätestatud volitustega leiab komisjon, et tuleb eristada
   keskkonna-, sotsiaal- ja juhtimistegurite avalikustamise nõudeid seoses metoodikaga ning
   keskkonna-, sotsiaal- ja juhtimistegurite avalikustamise nõudeid võrdlusaluse kirjelduses,
   kuna need ei järgi investorite jaoks samu eesmärke.
   Võrdlusaluste haldurid ei pea praegu avalikustama keskkonna-, sotsiaal- ja juhtimistegurite
   loetelu, kuigi paljud neist seda nn teabelehtedes juba teevad. Seega on see uus ülesanne
   üksnes osale neist. Komisjoni eesmärk on võtta võimalikult suures ulatuses arvesse juba
   olemasolevaid turutavasid ja -näitajaid, et hoida ära ebaproportsionaalseid kulusid. Seepärast
   põhinevad keskkonna-, sotsiaal- ja juhtimistegurid TEGi aruandes esitatud soovitusel, mille
   üle on korraldatud ulatuslik turu-uuring. Komisjon teeb ka ettepaneku täpsustada TEGi
   soovitatud lähenemisviisi, ühtlustades eelkõige avaldatavate keskkonna-, sotsiaal- ja
   juhtimistegurite loetelu, lihtsustades kasutatavat terminoloogiat ning osutades vajaduse korral
   rahvusvahelistele standarditele, lepingutele ja konventsioonidele.
   Lisaks ei kavatse komisjon nõuda keskkonna-, sotsiaal- ja juhtimistegurite punktisummade
   avalikustamist kõigi võrdlusaluste puhul, kuna seda teemat käsitletakse eraldiseisvas ja
   paralleelses töösuunas kestliku rahanduse tegevuskava raames.
   Kuigi TEGi aruandes soovitatakse kasutada nn rohelise ja pruuni suhte kordajat, ei ole seda
   näitajat delegeeritud õigusaktides arvesse võetud, kuna neid mõisteid ei ole ELi tasandil veel
   määratletud ning neid käsitletakse eraldiseisvas ja paralleelses töösuunas tulevase
   taksonoomiamääruse raames.
   Paindlikkus
   Delegeeritud õigusaktis sätestatud ELi kliimaülemineku võrdlusaluste ja Pariisi kokkulepet
   järgivate ELi võrdlusaluste miinimumnõuete puhul säilitatakse teatav paindlikkus
   võrdlusaluste metoodika väljatöötamisel, et võimaldada turul arendada uuenduslikke
   strateegiaid ja kohaneda investorite konkreetsete vajadustega.
   Seoses delegeeritud õigusaktiga, mis käsitleb sellise selgituse miinimumsisu, kuidas
   kajastatakse võrdlusaluse metoodikas keskkonna-, sotsiaal-ja juhtimistegureid, peaksid
   võrdlusaluste haldurid avalikustama üksnes need keskkonna-, sotsiaal- ja juhtimistegurid,
ET                                                 3                                               ET
 ---pagebreak---    mida nad kasutavad keskkonna-, sotsiaal- ja juhtimiseesmärkide saavutamiseks, ja selle,
   kuidas nad seda teevad.
   Mis puudutab võrdlusaluse kirjeldust käsitlevat delegeeritud õigusakti, siis võrdlusaluste
   haldurid, kes ei järgi keskkonna-, sotsiaal- ja juhtimiseesmärke, ei pea nõudeid täitma, kui nad
   selle võrdlusaluse kirjeldusele lisatud asjakohases vormis selgelt ära märgivad.
   3.1.     Kulude ja kasu analüüs
   Ühes delegeeritud õigusaktidest määratakse kindlaks ELi kliimaülemineku võrdlusaluste ja
   Pariisi kokkulepet järgivate ELi võrdlusaluste väljatöötamise miinimumnõuded. Mõlemad
   võrdlusalused on vabatahtlikud märgised ja seepärast kohaldatakse asjaomases delegeeritud
   õigusaktis sätestatud nõudeid üksnes nende võrdlusaluste haldurite suhtes, kes otsustavad
   norme kohaldada. Kuna delegeeritud õigusaktiga kehtestatakse miinimumnõuded, jäetakse
   võrdlusaluste halduritele võrdlusaluste väljatöötamisel teatav paindlikkus, nii et nõuete
   täitmisega seotud kulud oleksid piiratud. Üldisemalt tagaks see selged ja ühtsed eeskirjad selle
   kohta, kuidas selliseid võrdlusaluseid välja töötada, mis peaks tõenäoliselt võimaldama
   vähendada sise-eeskirjade väljatöötamise kulusid, kuid jätaks samuti turule tegutsemisruumi
   uuenduslike strateegiate väljatöötamiseks ning aitaks rahuldada selliste investorite nõudlust,
   kes on valmis järgima kliimateadlikke investeerimisstrateegiaid.
   Tulenevalt kahest delegeeritud õigusaktist, mis käsitlevad vastavalt keskkonna-, sotsiaal- ja
   juhtimistegurite minimaalset avalikustamist metoodika puhul ning keskkonna-, sotsiaal- ja
   juhtimistegurite minimaalset avalikustamist võrdlusaluse kirjelduses, peavad võrdlusaluste
   haldurid kohandama oma IT-taristut nii, et see suudaks töödelda uut teabevoogu ja vastaks
   avalikustamisnõuetele. Tuleb rõhutada, et juba praegu on tava, et võrdlusaluste haldurid
   avalikustavad keskkonna-, sotsiaal- ja juhtimisalase teabe nn teabelehtedel, ning seepärast
   peaksid uute eeskirjade täitmisega seotud kulud olema piiratud.
   Võrdlusaluste haldurite avaldatav keskkonna-, sotsiaal- ja juhtimisalane teave parandab
   võrdlusaluste võrreldavust ja tagab selguse investoritele, kes soovivad teha kliimateadlikke
   investeeringuid.
   3.2.     Subsidiaarsus
   Võrdlusaluste määrus on tervikuna siduv ja vahetult kohaldatav kõikides liikmesriikides.
   Võrdlusaluste määruses on ette nähtud üleminekuperiood kriitilise tähtsusega võrdlusaluste ja
   kolmandate riikide võrdlusaluste jaoks, mida võib liidus kasutada ilma loata kuni 2021. aasta
   lõpuni. Võrdlusaluste määruse õiguslik alus on Euroopa Liidu toimimise lepingu artikkel 114
   ning kõik selle määruse muudatused peavad olema kooskõlas sama õigusliku alusega.
   Üha rohkem investoreid järgib vähese CO2-heite investeerimisstrateegiaid ja kasutab vähese
   CO2-heite võrdlusaluseid investeerimisportfellide tootluse mõõtmiseks.
   Selleks et säilitada siseturu nõuetekohane toimimine investorite huvides ning tagada
   kõrgetasemeline tarbija- ja investorikaitse, kehtestatakse muudetud võrdlusaluste määrusega
   õigusraamistik, milles sätestatakse liidu tasandil ELi kliimaülemineku võrdlusaluste ja Pariisi
   kokkulepet järgivate ELi võrdlusaluste miinimumnõuded. ELi kliimaülemineku võrdlusaluste
   ja Pariisi kokkulepet järgivate ELi võrdlusaluste kehtestamine, mille aluseks on Pariisi
   kokkuleppes sätestatud CO2-heitealaste kohustustega seotud metoodika, aitab suurendada
   läbipaistvust ja hoida ära rohepesu.
   Kuna puudub ühtlustatud raamistik, millega oleks tagatud individuaalsete või
   ühisinvesteerimisportfellide puhul kasutatavate vähese CO2-heite võrdlusaluste peamiste
ET                                                  4                                               ET
 ---pagebreak---    kategooriate täpsus ja usaldusväärsus, on tõenäoline, et liikmesriikide lähenemisviiside
   erinevused tekitavad tõkkeid siseturu sujuvale toimimisele.
   4.      DELEGEERITUD ÕIGUSAKTI ÕIGUSLIK KÜLG
   Õigus võtta vastu delegeeritud õigusakte on sätestatud võrdlusaluste määruse artiklis 49.
          Artiklis 1 on sätestatud käesolevas määruses kasutatavad mõisted.
          Artiklis 2 on sätestatud ELi kliimaülemineku võrdlusaluste ja Pariisi kokkulepet
           järgivate ELi võrdlusaluste koostamiseks kasutatav võrdlustemperatuuri stsenaarium.
          Artiklis 3 on sätestatud kapitalipaigutuse piirangute miinimumnõuded.
          Artiklis 4 on sätestatud nõuded kasvuhoonegaaside heitemahukuse või absoluutse
           kasvuhoonegaaside heite arvutamise kohta.
          Artiklis 5 on sätestatud miinimumnõuded seoses 3. valdkonna kasvuhoonegaaside
           heite andmete järkjärgulise arvessevõtmisega.
          Artiklis 6 on sätestatud eeskirjad, mis käsitlevad ettevõtteid, kes seavad ja avaldavad
           kasvuhoonegaaside heite vähendamise eesmärgid.
          Artiklis 7 on sätestatud ELi kliimaülemineku võrdlusaluste ja Pariisi kokkulepet
           järgivate ELi võrdlusaluste CO2-heite vähendamise trajektooriga seotud
           miinimumnõuded.
          Artiklis 8 on sätestatud eeskirjad, mida kohaldatakse juhul, kui kasvuhoonegaaside
           heite arvutamist muudetakse.
          Artiklis 9 on sätestatud kasvuhoonegaaside heite baasvähendamine kliimaülemineku
           võrdlusaluste puhul võrreldes investeerimisuniversumiga.
          Artiklis 10 on sätestatud väljajätmine ELi kliimaülemineku võrdlusaluste puhul.
          Artiklis 11 on sätestatud kasvuhoonegaaside heite baasvähendamine Pariisi
           kokkulepet järgivate ELi võrdlusaluste puhul võrreldes investeerimisuniversumiga.
          Artiklis 12 on sätestatud ettevõtete väljajätmine Pariisi kokkulepet järgivate ELi
           võrdlusaluste puhul.
          Artiklis 13 on sätestatud eeskirjad hinnangute läbipaistvusnõuete kohta.
          Artiklis 14 on sätestatud eeskirjad CO2-heite vähendamise trajektoori avalikustamise
           kohta.
          Artiklis 15 on sätestatud eeskirjad andmeallikate täpsuse kohta.
ET                                                5                                                ET
 ---pagebreak---                       KOMISJONI DELEGEERITUD MÄÄRUS (EL) …/…,
                                                 17.7.2020,
     millega täiendatakse Euroopa Parlamendi ja nõukogu määrust (EL) 2016/1011 seoses
     ELi kliimaülemineku võrdlusaluste ja Pariisi kokkulepet järgivate ELi võrdlusaluste
                                            miinimumnõuetega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1011,
   mis käsitleb indekseid, mida kasutatakse võrdlusalustena finantsinstrumentide ja -lepingute
   puhul või investeerimisfondide tootluse mõõtmiseks, ning millega muudetakse direktiive
   2008/48/EÜ ja 2014/17/EL ning määrust (EL) nr 596/2014,3 eriti selle artikli 19a lõiget 2,
   ning arvestades järgmist:
   (1)     Liidu poolt 5. oktoobril 2016 heaks kiidetud ÜRO kliimamuutuste raamkonventsiooni
           alusel vastu võetud Pariisi kokkuleppe4 (edaspidi „Pariisi kokkulepe“) eesmärk on
           tugevdada kliimamuutustele reageerimist, muu hulgas viies investeerimisvood
           kooskõlla arenguteega, mis on suunatud vähese kasvuhoonegaaside heite ja
           kliimamuutustele vastupanuvõimelise arengu saavutamisele.
   (2)     Komisjon võttis 11. detsembril 2019 vastu teatise Euroopa Parlamendile, Euroopa
           Ülemkogule, nõukogule, Euroopa Majandus- ja Sotsiaalkomiteele ning Regioonide
           Komiteele „Euroopa roheline kokkulepe“5. Euroopa roheline kokkulepe on uue
           majanduskasvu strateegia, mille eesmärk on muuta liit õiglaseks ja jõukaks, kaasaegse,
           ressursitõhusa ja konkurentsivõimelise majandusega ühiskonnaks, kus 2050. aastaks ei
           ole enam kasvuhoonegaaside netoheidet ja kus majanduskasv on ressursikasutusest
           lahutatud. Euroopa rohelise kokkuleppe rakendamiseks on vaja, et investoritele antaks
           selgeid ja pikaajalisi signaale, et hoida ära varade kasutuskõlbmatuks muutumist ja
           kaasata kestlikku rahastust.
   (3)     Määrusega (EL) 2016/1011 on kehtestatud ELi kliimaülemineku võrdlusalused ja
           Pariisi kokkulepet järgivad ELi võrdlusalused. Nende võrdlusaluste metoodika
           põhineb Pariisi kokkuleppes sätestatud kohustustel. Tuleb kindlaks määrata mõlemat
           liiki võrdlusaluste suhtes kohaldatavad miinimumnõuded. ELi kliimaülemineku
           võrdlusalustel ja Pariisi kokkulepet järgivatel ELi võrdlusalustel on sarnased
           eesmärgid, kuid nende ambitsioonikus on erinev. Seepärast peaks enamik
           miinimumnõudeid olema mõlema võrdlusaluse puhul samad, kuid künnised peaksid
           varieeruma sõltuvalt võrdlusaluse liigist.
   (4)     Praegu ei ole piisavalt andmeid, et hinnata suveräänsete üksuste tehtud otsustest
           tulenevat CO2 jalajälge. Seepärast ei tohiks riigipõhised emissioonid olla ELi
   3
           ELT L 171, 29.6.2016, lk 1.
   4
           Nõukogu 5. oktoobri 2016. aasta otsus (EL) 2016/1841 Ühinenud Rahvaste Organisatsiooni
           kliimamuutuste raamkonventsiooni alusel vastu võetud Pariisi kokkuleppe Euroopa Liidu nimel
           sõlmimise kohta (ELT L 282, 19.10.2016, lk 1).
   5
           COM(2019) 640 final.
ET                                                     6                                               ET
 ---pagebreak---        kliimaülemineku võrdlusaluste ja Pariisi kokkulepet järgivate ELi võrdlusaluste
       kõlblikud komponendid.
   (5) Kuna ELi kliimaülemineku võrdlusaluste ja Pariisi kokkulepet järgivate ELi
       võrdlusaluste metoodika põhineb Pariisi kokkuleppes sätestatud kohustustel, tuleb
       kasutada valitsustevahelise kliimamuutuste rühma (IPCC) eriaruandes „Globaalne
       soojenemine 1,5 °C“6 osutatud 1,5 °C stsenaariumit, ilma ületamiseta või piiratud
       ületamisega (edaspidi „IPCC stsenaarium“). IPCC stsenaarium on kooskõlas
       komisjoni eesmärgiga saavutada 2050. aastaks kasvuhoonegaaside netonullheide, nagu
       on sätestatud Euroopa rohelises kokkuleppes. Selleks et olla kooskõlas IPCC
       stsenaariumiga, tuleks investeeringud suunata fossiilkütustest sõltuvatest
       tegevusaladest ümber keskkonnahoidlikesse või taastuvenergiaga seotud
       tegevusaladesse ning nende investeeringute kliimamõju peaks aasta-aastalt paranema.
   (6) Euroopa Parlamendi ja nõukogu määruse (EÜ) nr 1893/20067 I lisa A–H ja L jaos
       loetletud sektorid, sealhulgas nafta-, gaasi-, kaevandus- ja transpordisektorid, on
       sektorid, mis olulisel määral aitavad kaasa kliimamuutuste tekkele. Tagamaks, et ELi
       kliimaülemineku võrdlusalused ja Pariisi kokkulepet järgivad ELi võrdlusalused
       annavad realistliku pildi reaalmajandusest, sealhulgas sektoritest, mis peaksid Pariisi
       kokkuleppe eesmärkide saavutamiseks kasvuhoonegaaside heidet aktiivselt
       vähendama, ei tohiks nende võrdlusaluste riskipositsioon nende sektorite suhtes olla
       väiksem kui aluseks oleva investeerimisuniversumi riskipositsioon. Seda nõuet tuleks
       siiski kohaldada üksnes selliste ELi kliimaülemineku võrdlusaluste ja Pariisi
       kokkulepet järgivate ELi võrdlusaluste suhtes, mis on kapitaliväärtpaberite
       võrdlusalused, tagamaks, et Pariisi kokkuleppe eesmärke toetavad aktsiainvestorid
       säilitavad kaasamise ja hääletamise kaudu oma mõju ettevõtte üleminekul
       kestlikumale tegevusele.
   (7) Kasvuhoonegaaside heite arvutamine peaks olema võrreldav ja järjepidev. Seepärast
       tuleb kehtestada eeskirjad selle kohta, kui sageli neid arvutusi tuleb ajakohastada, ja
       kui see on asjakohane, millist valuutat tuleb kasutada.
   (8) Üksnes 1. ja 2. valdkonna (kasvuhoonegaaside) heitel põhinev CO2-heite vähendamine
       ei pruugi anda ootuspäraseid tulemusi. Seepärast tuleks täpsustada, et ELi
       kliimaülemineku võrdlusaluste ja Pariisi kokkulepet järgivate ELi võrdlusaluste
       miinimumnõuetes tuleks arvesse võtta mitte üksnes ettevõtete otsest heidet, vaid ka
       olelusringi alusel hinnatud heidet, hõlmates seega 3. valdkonna (kasvuhoonegaaside)
       heite. Kuna praegu 3. valdkonna kasvuhoonegaaside heite kohta kättesaadavad
       andmed ei ole piisavalt kvaliteetsed, tuleb kehtestada asjakohane järkjärgulise arvesse
       võtmise ajakava ja lubada kasutada piiratud aja jooksul fossiilkütuste varusid.
       Kõnealune järkjärgulise kasutuselevõtu ajakava peaks põhinema määruses (EÜ) nr
       1893/2006 sätestatud majandustegevusalade loetelul.
   (9) Võrdlusaluste halduritel peaks olema võimalus määrata ettevõtetele suurem kaal,
       võttes aluseks nende ettevõtete seatud CO2-heite vähendamise eesmärgid. Seepärast
   6
       IPCC, 2018: „Globaalne soojenemine 1,5 °C“. Valitsustevahelise kliimamuutuste rühma eriaruanne,
       milles käsitletakse globaalset soojenemist 1,5 °C võrra võrreldes industrialiseerimiseelse tasemega ja
       sellega seotud globaalseid kasvuhoonegaaside heite suundumusi seoses ülemaailmsete jõupingutuste
       tõhustamisega kliimamuutuste ohule reageerimisel, kestliku arengu tagamisel ja vaesuse kaotamisel".
   7
       Euroopa Parlamendi ja nõukogu 20. detsembri 2006. aasta määrus (EÜ) nr 1893/2006, millega
       kehtestatakse majanduse tegevusalade statistiline klassifikaator NACE Revision 2 ning muudetakse
       nõukogu määrust (EMÜ) nr 3037/90 ja teatavaid EÜ määrusi, mis käsitlevad konkreetseid
       statistikavaldkondi (ELT L 393, 30.12.2006, lk 1).
ET                                                   7                                                        ET
 ---pagebreak---         tuleks kehtestada konkreetsed eeskirjad, mis käsitlevad üksikute ettevõtete seatud
        CO2-heite vähendamise eesmärke.
   (10) ELi kliimaülemineku võrdlusalused ja Pariisi kokkulepet järgivad ELi võrdlusalused
        peaksid näitama nende suutlikkust vähendada CO2-heidet aastast aastasse. Kõnealune
        minimaalne CO2-heite vähendamise trajektoor tuleks arvutada IPCC stsenaariumi
        alusel. Lisaks tuleks rohepesu vältimiseks kindlaks määrata tingimused, mille alusel
        võib CO2-heite vähendamise trajektoorist kõrvale kalduda ja mille alusel on õigus
        jätkata võrdlusaluse märgistamist ELi kliimaülemineku võrdlusalusena või Pariisi
        kokkulepet järgiva ELi võrdlusalusena.
   (11) Peamine parameeter CO2-heite vähendamise trajektoori arvutamisel peaks olema
        kasvuhoonegaaside heitemahukus, kuna see parameeter tagab võrreldavuse sektorite
        lõikes ega ole kallutatud konkreetse sektori poole ega vastu. Kasvuhoonegaaside
        heitemahukuse arvutamiseks on vaja teada asjaomase ettevõtte turukapitalisatsiooni.
        Kui aga võrdlusaluseid kohaldatakse ettevõtete fikseeritud tulumääraga instrumentide
        suhtes, ei pruugi turukapitalisatsioon olla kättesaadav selliste ettevõtete puhul, kelle
        kapitaliväärtpaberid ei ole noteeritud. Seepärast tuleks sätestada, et kui ELi
        kliimaülemineku võrdlusaluseid ja Pariisi kokkulepet järgivad ELi võrdlusaluseid
        kohaldatakse ettevõtete fikseeritud tulumääraga instrumentide suhtes, peaks
        võrdlusaluste halduritel olema lubatud kasutada kasvuhoonegaaside heidet, mis on
        arvutatud pigem absoluutsel alusel kui kasvuhoonegaaside heitemahukuse alusel.
   (12) Kasvuhoonegaaside heite andmete võrreldavuse ja järjepidevuse tagamiseks tuleks
        kehtestada eeskirjad selle kohta, kuidas arvutada kasvuhoonegaaside heitemahukuse
        või absoluutse kasvuhoonegaaside heite muutust.
   (13) Pariisi kokkuleppe eesmärkide saavutamiseks on vaja, et nii ELi kliimaülemineku
        võrdlusaluste kui ka Pariisi kokkulepet järgivate ELi võrdlusaluste puhul oleks
        kindlaks määratud kasvuhoonegaaside heite mahukate varadega seotud
        riskipositsiooni protsentuaalne baasvähenemine võrreldes aluseks olevate
        võrdlusaluste või investeerimisuniversumitega. See protsentuaalne vähendamine peaks
        siiski olema suurem Pariisi kokkulepet järgivate ELi võrdlusaluste puhul, mis on oma
        olemuselt ambitsioonikamad kui ELi kliimaülemineku võrdlusalused.
   (14) Pariisi kokkulepet järgivad ELi võrdlusalused ei tohiks aidata edendada investeerimist
        finantsinstrumentidesse, mida emiteerivad ettevõtted, kes rikuvad ülemaailmseid
        standardeid, näiteks ÜRO ülemaailmse kokkuleppe põhimõtteid. Seepärast tuleb
        sätestada konkreetsed väljajätmiskriteeriumid, mis põhinevad kliimaga seotud või
        muudel keskkonna-, sotsiaal- ja juhtimiskaalutlustel. ELi kliimaülemineku
        võrdlusalused      peaksid     vastama      kõnealustele     väljajätmiskriteeriumidele
        31. detsembriks 2022 kooskõlas määruses (EL) 2016/1011 sätestatud ajakavaga.
   (15) Selleks et toetada saastavate energiaallikate kasutamise vähendamist ja nõuetekohast
        üleminekut taastuvatele energiaallikatele, on samuti asjakohane, et Pariisi kokkulepet
        järgivatest ELi võrdlusalustest jäetakse välja ettevõtted, kes saavad rohkem kui
        kindlaksmääratud protsendi oma tuludest söest, naftast või gaasist. Nende konkreetsete
        väljajätmiste kindlaksmääramisel tuleks arvesse võtta muutusi kõnealuste
        energiaallikate osakaalus ülemaailmses primaarenergiaga varustatuses aastatel 2020–
        2050, nagu on prognoositud IPCC stsenaariumis. IPCC eriaruande „Globaalne
        soojenemine 1,5 °C“ tabeli 2.6 kohaselt peaks aastatel 2020–2050 söe kasutamine
        vähenema 57–99 % ja nafta kasutamine vähenema 9–93 %, samas kui gaasi
        kasutamine peaks suurenema 85 % või vähenema 88 %. Gaasi saab kasutada
        üleminekul vähese CO2-heitega majandusele, eelkõige söe asendajana; see selgitab
ET                                             8                                                 ET
 ---pagebreak---          gaasi laiemat prognoositavat arenguvahemikku, kuigi keskmiselt prognoositakse gaasi
         kasutamise vähenemist 40 %. Samal põhjusel tuleb välja jätta ettevõtted, kes saavad
         rohkem kui kindlaksmääratud protsendi oma tuludest elektritootmisest.
   (16)  Selleks et tagada ELi kliimaülemineku võrdlusaluste ja Pariisi kokkulepet järgivate
         ELi võrdlusaluste puhul kasutatava metoodika läbipaistvus, on asjakohane sätestada
         eeskirjad CO2-heite vähendamise trajektooriga seotud teabe avalikustamise ja mõlema
         võrdlusaluste kategooria andmeallikate kohta. Samal põhjusel on asjakohane
         kehtestada avalikustamisnõuded võrdlusaluste halduritele, kes kasutavad
         kasvuhoonegaaside heite andmete hinnanguid, olenemata sellest, kas neid esitavad
         välised andmepakkujad või mitte.
   (17)  Selleks et toetada ELi kliimaülemineku võrdlusaluste ja Pariisi kokkulepet järgivate
         ELi võrdlusaluste metoodika ühtlustamist, on asjakohane sätestada eeskirjad
         andmeallikate kvaliteedi ja täpsuse kohta,
   ON VASTU VÕTNUD KÄESOLEVA MÄÄRUSE:
                                                I PEATÜKK
                                                 MÕISTED
                                                   Artikkel 1
                                                    Mõisted
   Käesolevas määruses kasutatakse järgmisi mõisteid:
   (a)      „kasvuhoonegaaside heide“ – kasvuhoonegaaside heide, nagu on määratletud
            Euroopa Parlamendi ja nõukogu määruse (EL) 2018/8428 artikli 3 punktis 1;
   (b)      „absoluutne kasvuhoonegaaside heide“ – CO2-ekvivalenttonnid, nagu on määratletud
            Euroopa Parlamendi ja nõukogu määruse (EL) nr 517/20149 artikli 2 punktis 7;
   (c)      „kasvuhoonegaaside heitemahukus“ – absoluutne kasvuhoonegaaside heide, jagatuna
            miljonites eurodes väljendatud ettevõtte väärtusega, sealhulgas raha;
   (d)      „ettevõtte väärtus, sealhulgas raha“ või „EVSR – lihtaktsiate turukapitalisatsiooni,
            eelisaktsiate turukapitalisatsiooni ning koguvõla ja mittekontrollivate osaluste
            bilansilise väärtuse summa majandusaasta lõpu seisuga, ilma raha või raha
            ekvivalente maha arvamata;
   (e)      „investeerimisuniversum“ – kõigi teatavasse varaklassi või varaklasside rühma
            kuuluvate investeerimiskõlblike instrumentide kogum;
   (f)      „võrdlusaasta“ – esimene aasta võrdlusaluse aastatest.
   8
          Euroopa Parlamendi ja nõukogu 30. mai 2018. aasta määrus (EL) 2018/842, milles käsitletakse
          liikmesriikide kohustust vähendada kasvuhoonegaaside heidet aastatel 2021–2030, millega panustatakse
          kliimameetmetesse, et täita Pariisi kokkuleppega võetud kohustused, ning millega muudetakse määrust
          (EL) nr 525/2013 (ELT L 156, 19.6.2018, lk 26).
   9
          Euroopa Parlamendi ja nõukogu 16. aprilli 2014. aasta määrus (EL) nr 517/2014 fluoritud
          kasvuhoonegaaside kohta ja määruse (EÜ) nr 842/2006 kehtetuks tunnistamise kohta (ELT L 150,
          20.5.2014, lk 195).
ET                                                      9                                                      ET
 ---pagebreak---                                           II PEATÜKK
          VÕRDLUSALUSE METOODIKA VÄLJATÖÖTAMISE
                                   MIINIMUMNÕUDED
                                              1. JAGU
            ELI KLIIMAÜLEMINEKU VÕRDLUSALUSTE JA PARIISI
          KOKKULEPET JÄRGIVATE ELI VÕRDLUSALUSTE ÜHISED
                                     MIINIMUMNÕUDED
                                              Artikkel 2
                                 Võrdlustemperatuuri stsenaarium
   ELi kliimaülemineku võrdlusaluste haldurid ja Pariisi kokkulepet järgivate ELi võrdlusaluste
   haldurid kasutavad kõnealuste võrdlusaluste koostamise metoodika väljatöötamiseks
   võrdlustemperatuuri stsenaariumina 1,5 °C stsenaariumi, ilma ületamiseta või piiratud
   ületamisega, millele on osutatud valitsustevahelise kliimamuutuste rühma (IPCC) eriaruandes
   „Globaalne soojenemine 1,5 °C“.
                                              Artikkel 3
                                     Kapitalipaigutuse piirang
   ELi kliimaülemineku võrdlusalustel ja Pariisi kokkulepet järgivatel ELi võrdlusalustel, mis
   põhinevad kapitaliväärtpaberitel, mis on lubatud kauplemisele avalikul turul liidus või muus
   jurisdiktsioonis, on määruse (EÜ) nr 1893/2006 I lisa A–H jaos ja L jaos loetletud sektorite
   suhtes     koondriskipositsioon,    mis     on    vähemalt     samaväärne     aluseks     oleva
   investeerimisuniversumi koondriskipositsiooniga nende sektorite suhtes.
                                              Artikkel 4
    Kasvuhoonegaaside heitemahukuse või absoluutse kasvuhoonegaaside heite arvutamine
   1.        ELi kliimaülemineku võrdlusaluste haldurid ja Pariisi kokkulepet järgivate ELi
             võrdlusaluste haldurid kasutavad kõnealuste võrdlusaluste kasvuhoonegaaside
             heitemahukuse või, kui see on asjakohane, absoluutse kasvuhoonegaaside heite
             arvutamisel kõigi alusvarade puhul sama valuutat.
   2.        ELi kliimaülemineku võrdlusaluste haldurid ja Pariisi kokkulepet järgivate ELi
             võrdlusaluste haldurid arvutavad kõnealuste võrdlusaluste kasvuhoonegaaside
             heitemahukuse ja absoluutse kasvuhoonegaaside heite igal aastal uuesti.
                                              Artikkel 5
         3. valdkonna kasvuhoonegaaside heite andmete arvessevõtmine võrdlusaluste
                                             metoodikas
   1.        ELi kliimaülemineku võrdlusaluste ja Pariisi kokkulepet järgivate ELi võrdlusaluste
             metoodikas hakatakse 3. valdkonna kasvuhoonegaaside heite andmeid arvesse võtma
             järgmiselt:
             (a)   alates   käesoleva     määruse     kohaldamise     kuupäevast     3. valdkonna
                   kasvuhoonegaaside heite andmed vähemalt määruse (EÜ) nr 1893/2006 I lisa
                   osades 05–09, 19 ja 20 osutatud energia- ja kaevandussektorite kohta;
ET                                                10                                               ET
 ---pagebreak---              (b)    kahe aasta jooksul alates käesoleva määruse kohaldamise kuupäevast
                    3. valdkonna kasvuhoonegaaside heite andmed vähemalt määruse (EÜ) nr
                    1893/2006 I lisa osades 10–18, 21–33, 41, 42, 43, 49–53 ja 81 osutatud
                    transpordi-, ehitus-, hoonete-, materjali- ja tööstussektorite kohta;
             (c)    nelja aasta jooksul alates käesoleva määruse kohaldamise kuupäevast
                    3. valdkonna kasvuhoonegaaside heite andmed kõigi muude määruse (EÜ) nr
                    1893/2006 I lisas osutatud sektorite kohta.
   2.        Lõike 1 punkti a kohaldamisel võivad ELi kliimaülemineku võrdlusaluste haldurid ja
             Pariisi kokkulepet järgivate ELi võrdlusaluste haldurid alates käesoleva määruse
             kohaldamise kuupäevast kuni 31. detsembrini 2021 kasutada fossiilkütuste varusid,
             kui nad tõendavad, et nad ei saa arvutada ega hinnata 3. valdkonna
             kasvuhoonegaaside heite andmeid.
                                                 Artikkel 6
     Ettevõtted, kes seavad ja avaldavad kasvuhoonegaaside heite vähendamise eesmärgid
   ELi kliimaülemineku võrdlusaluste haldurid ja Pariisi kokkulepet järgivate ELi võrdlusaluste
   haldurid võivad suurendada nendes võrdlusalustes võrdlusaluse komponentide hulka
   kuuluvate väärtpaberite selliste emitentide osakaalu, kes seavad ja avaldavad
   kasvuhoonegaaside heite vähendamise eesmärgid, kui täidetud on järgmised tingimused:
   (a)       võrdlusaluse komponentide hulka kuuluvate väärtpaberite emitendid avaldavad
             järjepidevalt ja täpselt oma 1., 2. ja 3. valdkonna kasvuhoonegaaside heite;
   (b)       võrdlusaluse komponentide hulka kuuluvate väärtpaberite emitendid on vähemalt
             kolmel järjestikusel aastal vähendanud oma kasvuhoonegaaside heitemahukust või,
             kui see on asjakohane, oma absoluutset kasvuhoonegaaside heidet, sealhulgas 1., 2.
             ja 3. valdkonna kasvuhoonegaaside heidet, keskmiselt vähemalt 7 % aastas.
   Esimese lõigu kohaldamisel käsitletakse 3. valdkonna kasvuhoonegaaside heidet kooskõlas
   artiklis 5 sätestatud järkjärgulise arvessevõtmise perioodiga.
                                                 Artikkel 7
                        CO2-heite vähendamise trajektoori kindlaksmääramine
   1.        ELi kliimaülemineku võrdlusaluste ja Pariisi kokkulepet järgivate ELi võrdlusaluste
             CO2-heite vähendamise trajektooril on järgmised eesmärgid:
             (a)    liidus või muus jurisdiktsioonis avalikul turul kauplemisele lubatud
                    kapitaliväärtpaberite puhul kasvuhoonegaaside heitemahukuse vähendamine
                    keskmiselt vähemalt 7 % aastas;
             (b)    muude kui avaliku emitendi emiteeritud võlaväärtpaberite puhul, kui
                    kõnealuste võlaväärtpaberite emitendil on kapitaliväärtpabereid, mis on lubatud
                    kauplemisele      avalikul     turul    liidus    või    muus      jurisdiktsioonis,
                    kasvuhoonegaaside heitemahukuse vähendamine keskmiselt vähemalt 7 %
                    aastas või absoluutse kasvuhoonegaaside heite vähendamine keskmiselt
                    vähemalt 7 % aastas;
             (c)    muude kui avaliku emitendi emiteeritud võlaväärtpaberite puhul, kui
                    kõnealuste võlaväärtpaberite emitendil ei ole kapitaliväärtpabereid, mis on
                    lubatud kauplemisele avalikul turul liidus või muus jurisdiktsioonis, absoluutse
                    kasvuhoonegaaside heite vähendamine keskmiselt vähemalt 7 % aastas.
ET                                                   11                                                  ET
 ---pagebreak---    2.     Lõikes 1 osutatud eesmärgid arvutatakse geomeetriliselt, mis tähendab, et
          kasvuhoonegaaside heitemahukuse või absoluutse kasvuhoonegaaside heite
          vähendamine vähemalt 7 % aastal „n“ arvutatakse aasta n-1 kasvuhoonegaaside
          heitemahukuse või absoluutse kasvuhoonegaaside heite põhjal võrdlusaastaga
          võrreldes geomeetrilises progressioonis.
   3.     Kui võrdlusaluse komponentide hulka kuuluvate väärtpaberite keskmine EVSR on
          viimase kalendriaasta jooksul suurenenud või vähenenud, kohandatakse iga
          komponendi       EVSRi,       jagades     selle  ettevõtte    väärtuse    inflatsiooni
          korrigeerimisteguriga.     Ettevõtte    väärtuse   inflatsiooni   korrigeerimisteguri
          arvutamiseks jagatakse võrdlusaluse komponentide keskmine EVSR kalendriaasta
          lõpu seisuga võrdlusaluse komponentide keskmise EVSRiga eelmise kalendriaasta
          lõpu seisuga.
   4.     ELi kliimaülemineku võrdlusaluste haldurid ja Pariisi kokkulepet järgivate ELi
          võrdlusaluste haldurid kompenseerivad iga aasta puhul, mil lõikes 1 sätestatud
          eesmärke ei saavutata, täitmata jäänud eesmärgid, kohandades ülespoole CO2-heite
          vähendamise trajektoori järgmise aasta eesmärke.
   5.     ELi kliimaülemineku võrdlusaluste haldurid ja Pariisi kokkulepet järgivate ELi
          võrdlusaluste haldurid ei tohi oma võrdlusaluseid enam selliselt märgistada, kui:
          (a)   lõikes 1 sätestatud eesmärke asjaomasel aastal ei saavutata ja eesmärgi
                saavutamata jätmist järgmisel aastal ei kompenseerita või
          (b)   lõikes 1 sätestatud eesmärke ei saavutata kümne järjestikuse aasta jooksul
                kolmel korral.
          Võrdlusaluste haldurid võivad võrdlusaluse ümber märgistada ELi kliimaülemineku
          võrdlusaluseks või Pariisi kokkulepet järgivaks ELi võrdlusaluseks, kui asjaomane
          võrdlusalus saavutas CO2-heite vähendamise trajektoori eesmärgi kahel järjestikusel
          aastal pärast märgisest ilmajäämist, välja arvatud juhul, kui asjaomane võrdlusalus
          jäi märgisest ilma kaks korda.
                                             Artikkel 8
      Kasvuhoonegaaside heitemahukuse ja absoluutse kasvuhoonegaaside heite muutus
   1.     Kasvuhoonegaaside heitemahukuse või absoluutse kasvuhoonegaaside heite muutus
          arvutatakse järgmiste näitajate protsentuaalse muutusena: ühest küljest ELi
          kliimaülemineku võrdlusaluste ja Pariisi kokkulepet järgivate ELi võrdlusaluste kõigi
          komponentide kaalutud keskmine kasvuhoonegaaside heitemahukus või absoluutne
          kasvuhoonegaaside heide aasta „n“ lõpus ja teiselt poolt võrdlusaluste kõigi
          komponentide kaalutud keskmine kasvuhoonegaaside heitemahukus või absoluutne
          kasvuhoonegaaside heide aasta n-1 lõpus.
   2.     Võrdlusaluste haldurid kasutavad uut võrdlusaastat iga kord, kui tehakse olulisi
          muudatusi kasvuhoonegaaside heitemahukuse või absoluutse kasvuhoonegaaside
          heite arvutamise metoodikas.
          Esimese lõigu kohaldamisel tähendab uus võrdlusaasta aastat, mille alusel
          arvutatakse artiklis 7 osutatud CO2-heite vähendamise trajektoor.
          Uue võrdlusaasta kasutuselevõtt ei piira artikli 7 lõikes 5 sätestatud eeskirjade
          kohaldamist.
ET                                               12                                              ET
 ---pagebreak---                                                  2. JAGU
    ELI KLIIMAÜLEMINEKU VÕRDLUSASLUSTE MIINIMUMNÕUDED
                                                 Artikkel 9
           Kasvuhoonegaaside heitemahukuse või absoluutse kasvuhoonegaaside heite
                    baasvähendamine ELi kliimaülemineku võrdlusaluste puhul
   Kasvuhoonegaaside heitemahukus või, kui see on asjakohane, absoluutne kasvuhoonegaaside
   heide on ELi kliimaülemineku võrdlusaluste puhul, sealhulgas 1., 2. ja 3. valdkonna
   kasvuhoonegaaside heite puhul, vähemalt 30 % väiksem kui kasvuhoonegaaside
   heitemahukus või absoluutne kasvuhoonegaaside heide investeerimisuniversumi puhul.
   Esimese lõigu kohaldamisel käsitletakse 3. valdkonna kasvuhoonegaaside heidet kooskõlas
   artiklis 5 sätestatud järkjärgulise arvessevõtmise perioodiga.
                                                 Artikkel 10
                          ELi kliimaülemineku võrdlusalustest väljajätmine
   1.        ELi kliimaülemineku võrdlusaluste haldurid avalikustavad oma metoodikas, kas ja
             kuidas nad ettevõtteid välja jätavad.
   2.        ELi kliimaülemineku võrdlusaluste haldurid täidavad artikli 12 lõike 1 punktides a, b
             ja c ning artikli 12 lõikes 2 sätestatud nõudeid 31. detsembriks 2022.
                                                 3. JAGU
         PARIISI KOKKULEPET JÄRGIVATE ELI VÕRDLUSASLUSTE
                                       MIINIMUMNÕUDED
                                                 Artikkel 11
           Kasvuhoonegaaside heitemahukuse või absoluutse kasvuhoonegaaside heite
              baasvähendamine Pariisi kokkulepet järgivate ELi võrdlusaluste puhul
   Kasvuhoonegaaside heitemahukus või, kui see on asjakohane, absoluutne kasvuhoonegaaside
   heide on Pariisi kokkulepet järgivate ELi võrdlusaluste puhul, sealhulgas 1., 2. ja 3.
   valdkonna kasvuhoonegaaside heite puhul, vähemalt 50 % väiksem kui kasvuhoonegaaside
   heitemahukus või absoluutne kasvuhoonegaaside heide investeerimisuniversumi puhul.
   Esimese lõigu kohaldamisel käsitletakse 3. valdkonna kasvuhoonegaaside heidet kooskõlas
   artiklis 5 sätestatud järkjärgulise arvessevõtmise perioodiga.
                                                 Artikkel 12
                   Pariisi kokkulepet järgivatest ELi võrdlusalustest väljajätmine
   1.        Pariisi kokkulepet järgivate ELi võrdlusaluste haldurid jätavad kõnealustest
             võrdlusalustest välja kõik järgmised ettevõtted:
             (a)    ettevõtted, kes osalevad vastuoluliste relvadega seotud tegevuses;
             (b)    tubaka kasvatamise ja tootmisega tegelevad ettevõtted;
             (c)    ettevõtted, kes võrdlusaluste haldajate arvates rikuvad ÜRO ülemaailmse
                    kokkuleppe (UNGC) põhimõtteid või Majanduskoostöö ja Arengu
                    Organisatsiooni (OECD) suuniseid hargmaistele ettevõtetele;
ET                                                   13                                            ET
 ---pagebreak---        (d)     ettevõtted, kes saavad 1 % või rohkem oma tulust kivi- ja pruunsöe uurimisest,
               kaevandamisest, jaotamisest või rafineerimisest;
       (e)     ettevõtted, kes saavad 10 % või rohkem oma tulust vedelkütuste uurimisest,
               ammutamisest, jaotamisest või rafineerimisest;
       (f)     ettevõtted, kes saavad 50 % või rohkem oma tulust gaaskütuste uurimisest,
               ammutamisest, tootmisest või jaotamisest;
       (g)     ettevõtted, kes saavad 50 % või rohkem oma tulust elektritootmisest, mille
               puhul kasvuhoonegaaside heitemahukus on üle 100 g CO2 e/kWh.
       Punkti a kohaldamisel tähendavad vastuolulised relvad rahvusvahelistes lepingutes ja
       konventsioonides, ÜRO põhimõtetes ja, kui see on asjakohane, siseriiklikes
       õigusaktides osutatud vastuolulisi relvi.
   2.  Pariisi kokkulepet järgivate ELi võrdlusaluste haldurid jätavad kõnealustest
       võrdlusalustest kooskõlas käesoleva määruse artikli 13 lõike 2 kohaste hinnanguid
       käsitlevate eeskirjadega välja ettevõtted, kelle puhul nad või välised andmepakkujad
       leiavad, et need ettevõtted kahjustavad märkimisväärselt üht või mitut Euroopa
       Parlamendi ja nõukogu määruse (EL) 2020/85210 artiklis 9 osutatud
       keskkonnaeesmärki.
   3.  Pariisi kokkulepet järgivate ELi võrdlusaluste haldurid avalikustavad oma
       võrdlusaluse metoodikas kõik täiendavad väljajätmiskriteeriumid, mida nad
       kasutavad ja mis põhinevad kliimaga seotud või muudel keskkonna-, sotsiaal- ja
       juhtimisteguritel.
                                         III PEATÜKK
                            LÄBIPAISTVUS JA TÄPSUS
                                              Artikkel 13
                    Hinnangute puhul kohaldatavad läbipaistvusnõuded
   1.  Lisaks määruse (EL) 2016/1011 III lisas sätestatud nõuetele peavad ELi
       kliimaülemineku võrdlusaluste haldurid ja Pariisi kokkulepet järgivate ELi
       võrdlusaluste haldurid täitma järgmisi nõudeid:
       (a)     ELi kliimaülemineku võrdlusaluste haldurid ja Pariisi kokkulepet järgivate ELi
               võrdlusaluste haldurid, kes kasutavad hinnanguid, mis ei põhine välise
               andmepakkuja esitatud andmetel, vormistavad, dokumenteerivad ja
               avalikustavad metoodika, millel sellised hinnangud põhinevad, sealhulgas:
               i)     lähenemisviis, mida nad on kasutanud kasvuhoonegaaside heite
                      arvutamiseks, ning nende hinnangute aluseks olevad peamised eeldused
                      ja ettevaatuspõhimõtted;
               ii)    uuringumetoodika puuduva, teatamata jäetud või väiksemana kajastatud
                      kasvuhoonegaaside heite hindamiseks;
               iii)   välised andmekogumid, mida kasutatakse puuduva, teatamata jäetud või
                      väiksemana kajastatud kasvuhoonegaaside heite hindamisel;
   10
      Euroopa Parlamendi ja nõukogu 18. juuni 2020. aasta määrus (EL) 2020/852, millega kehtestatakse
      kestlike investeeringute hõlbustamise raamistik ja muudetakse määrust (EL) 2019/2088 (ELT L 198,
      22.6.2020, lk 13).
ET                                                14                                                   ET
 ---pagebreak---             (b)   ELi kliimaülemineku võrdlusaluste haldurid ja Pariisi kokkulepet järgivate ELi
                  võrdlusaluste haldurid, kes kasutavad hinnanguid, mis põhinevad välise
                  andmepakkuja esitatud andmetel, vormistavad, dokumenteerivad ja
                  avalikustavad metoodika, millel sellised hinnangud põhinevad, sealhulgas:
                  i)      andmepakkuja nimi ja kontaktandmed;
                  ii)     kasutatud metoodika ning peamised eeldused ja ettevaatuspõhimõtted,
                          kui need on kättesaadavad;
                  iii)    hüperlink andmepakkuja veebisaidile       ja   kasutatud   asjakohasele
                          metoodikale, kui see on kättesaadav.
   2.       Artikli 12 lõike 2 kohaldamisel peavad Pariisi kokkulepet järgivate ELi võrdlusaluste
            haldurid täitma järgmisi nõudeid:
            (a)   Pariisi kokkulepet järgivate ELi võrdlusaluste haldurid, kes kasutavad
                  hinnanguid, mis ei põhine välise andmepakkuja esitatud andmetel,
                  vormistavad, dokumenteerivad ja avalikustavad metoodika, millel sellised
                  hinnangud põhinevad, sealhulgas:
                  i)      lähenemisviis ja uurimismetoodika, mida nad on kasutanud, ning nende
                          hinnangute aluseks olevad peamised eeldused ja ettevaatuspõhimõtted;
                  ii)     hindamisel kasutatud välised andmekogumid;
            (b)   Pariisi kokkulepet järgivate ELi võrdlusaluste haldurid, kes kasutavad
                  hinnanguid, mis põhinevad välise andmepakkuja esitatud andmetel,
                  vormistavad, dokumenteerivad ja avalikustavad metoodika, millel sellised
                  hinnangud põhinevad, sealhulgas:
                  i)      andmepakkuja nimi ja kontaktandmed;
                  ii)     kasutatud metoodika ning peamised eeldused ja ettevaatuspõhimõtted,
                          kui need on kättesaadavad;
                  iii)    hüperlink andmepakkuja veebisaidile       ja   kasutatud   asjakohasele
                          metoodikale, kui see on kättesaadav.
                                               Artikkel 14
                         CO2-heite vähendamise trajektoori avalikustamine
   ELi kliimaülemineku võrdlusaluste haldurid ja Pariisi kokkulepet järgivate ELi võrdlusaluste
   haldurid vormistavad, dokumenteerivad ja avalikustavad kõnealuste võrdlusaluste CO2-heite
   vähendamise        trajektoorid,    kõnealuste      CO2-heite   vähendamise       trajektooride
   kindlaksmääramiseks kasutatud võrdlusaasta ning juhul, kui CO2-heite vähendamise
   trajektooris sätestatud eesmärke ei ole saavutatud, siis selle ebaõnnestumise põhjused ja
   meetmed, mida nad võtavad artikli 7 lõikes 4 osutatud kohandatud eesmärgi saavutamiseks.
                                               Artikkel 15
                                         Andmeallikate täpsus
   1.       ELi kliimaülemineku võrdlusaluste haldurid ja Pariisi kokkulepet järgivate ELi
            võrdlusaluste haldurid tagavad, et andmed 1., 2. ja 3. valdkonna kasvuhoonegaaside
            heite kohta on täpsed ning kooskõlas ülemaailmsete või Euroopa standarditega, nagu
ET                                                 15                                              ET
 ---pagebreak---             toote keskkonnajalajälg (PEF), organisatsiooni keskkonnajalajälje (OEF) meetodid,11
            ettevõtete väärtusahela (3. valdkonna) arvestus- ja aruandlusstandard,12 EN ISO
            14064 või EN ISO 14069.
   2.       Lõike 1 kohaldamisel avalikustavad ELi kliimaülemineku võrdlusaluste haldurid ja
            Pariisi kokkulepet järgivate ELi võrdlusaluste haldurid oma metoodikas, millist
            standardit nad kasutavad.
   3.       ELi kliimaülemineku võrdlusaluste haldurid ja Pariisi kokkulepet järgivate ELi
            võrdlusaluste haldurid tagavad kasvuhoonegaaside heite andmete võrreldavuse ja
            kvaliteedi.
                                                IV PEATÜKK
                                              LÕPPSÄTTED
                                                     Artikkel 16
                                          Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu
   Teatajas.
   Käesolev määrus on tervikuna siduv ja vahetult kohaldatav kõikides liikmesriikides.
   Brüssel, 17.7.2020
                                                        Komisjoni nimel
                                                        president
                                                        Ursula VON DER LEYEN
   11
          Komisjoni 9. aprilli 2013. aasta soovitus 2013/179/EL toodete ja organisatsioonide olelusringi
          keskkonnatoime mõõtmise ja teatavakstegemise ühtsete meetodite kasutamise kohta (ELT L 124,
          4.5.2013, lk 1).
   12
          Väärtusahela (3. valdkond) arvestus- ja aruandlusstandard (september 2011), kasvuhoonegaaside
          protokolli ettevõtte arvestus- ja aruandlusstandardi täiendus.
ET                                                        16                                             ET